Debora

Debora ( – 'bitė') – Senojo Testamento veikėja, minima Teisėjų knygoje, izraelitų teisėja (vienintelė moteris), pranašė.

Pasakojama, kad Debora perdavusi karvedžiui Barakui Dievo įsakymą žygiuoti su kariais į Taboro kalną; ji išpranašavusi izraelitų pergalę. Barakas vedęs izraelitų kariuomenę mūšin su kanaaniečių valdovo Jabino kariuomenę, kuriai vadovavęs Sisara; Barako vedami izraelitai pasiekę pergalę ir išsivadavę iš dviejų dešimtmečių trukmės kanaaniečių priespaudos.Biblijos enciklopedija. Alna litera. Vilnius, 1993., 198 psl.

Izraelitų pergalė atvėrusi kelią susivienyti šiaurės ir pietų gentims. Minima, kad Debora šlovinusi Viešpatį ir drauge su Baraku giedojusi giesmę; ši jos vardu pavadinta giesmė laikoma viena seniausių hebrajų giesmių.Debora. Visuotinė lietuvių enciklopedija. Nuoroda tikrinta 2022-09-22.

 Išnašos 

Kategorija:Senojo Testamento veikėjai